
Kadastiku tn 23 ja Kadastiku tn 39 
maa- alade detailplaneeringu 
vastuvõtmine ja avaliku 

väljapaneku korraldamine
1.  Asjaolud ja menetlemise käik

Detailplaneeringu algatamise ettepaneku on esitanud SA Narva Tööstuspark juhatuse liikme Vadim Orlov´i isikus.  Planeeringu koostamine algatati Narva Linnavolikogu 11.02.2010 otsusega nr 17, millega kinnitati ka planeeringu lähteülesanne.
Detailplaneeringu 
koostamise eesmärgiks on planeeritavale maa-alale ehitusõiguse määramine logistika- ja tööstuspargi rajamiseks (kruntide täisehitusprotsent on kuni 50%), kruntide moodustamine, krundipiiride täpsustamine, liikluskorralduse (juurdepääsude ja parkimise) lahendamine, maa-ala heakorrastuse ja haljastuse korraldamine, tehnovõrkude asukoha määramine ning nendega varustamisega lahendamine.  Hetkel on krundid riigi omandis.
Planeeritava ala pindala on ca 70 ha. Planeeritav ala asub Narva linnas Elektrijaama linnaosas, tootmishoonete vahetus läheduses. 
Arhitektuuri- ja Linnaplaneerimise Amet on kooskõlastanud planeeringu 25.10.2010.

Detailplaneering ei sisalda kehtiva Narva linna üldplaneeringu ega Narva Linntööstuspiirkonna osaüldplaneeringu muutmise ettepanekut.
2. Õiguslikud alused
2.1. 
Kohaliku omavalitsuse korralduse seaduse § 22 lõike 2 alusel seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.
2.2.  Planeerimisseaduse § 18 lõikele 1 omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.3. 
Narva Linna ehitusmääruse § 10 lg 2 p 1 kohaselt linnavolikogu teeb otsuse    planeeringu vastuvõtmiseks.
3. Otsus

Võtta vastu Kadastiku tn 23 ja Kadastiku tn 39 maa-alade detailplaneering ja suunata avalikule väljapanekule (vastavalt lisatud põhijoonisele - Lisa1).

4. Rakendussätted

4.1.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.1.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.1.3. Käesolev otsus jõustub teatavakstegemisest.
4.1.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

